Zdravko Mamić, savjetnik Dinama je održao pressicu Mamićeva u press dvorani maksimirskog stadiona, gdje je na ulazima u prostorije Dinama bilo pojačano osiguranje.

U svom uvodu je rekao kako je bivši vratar Dinama Dražen Ladić blokirao GNK Dinamo.

”Informirali su me da je Dinamo prvi put u 15 godina posljednjih godna blokiran. Jučer pod kraj dana Dinamo je blokiran: Ladić je dobio presudu protiv Dinama u visini od 7,5 mil kuna. Dinamo je još od 2002. godine u sudskom postupku s nekim bivšim igračima pa tako i s Draženom Ladićem. Ovršio je račun Dinama i račun je blokiran jučer i nadam se da će danas tijekom dana Dinamo podmiriti obvezu”.

”Ovo vas iz prve ruke izvještavam iako ste to na stranicama Fine mogli još jučer vidjeti. To mi je okidač da se obratim navijačima i građanima jer idemo jednoj kulminaciji uništanja čitavog hrvatskog nogometa, a prevnstveno reprezentacije i Dinama. Ladiću čestitam na upornosti nemam ništa protiv tog njegovog poteza. Mi ćemo to tijekom dana uplatiti i deblokirati”.

Potom je prešao na ngometnu reprezentaciju, koju se po njemu kontinuirano i smišljeno napada.

“Fućkaš Mamića, kome je on važan? Nije problem u Mamiću, problem je u nama samima. Pred vlastitim očima uništavamo hrvatske svetinje. Pa reprezentacija je od 13 velikih natjecanja bila na njih 11…. Je li normalno za hrvatska reprezentacija dvije godine nije igrala u svojoj zemlji pred navijačima. Je li to Mamić napravio ili ste vi napravili? Prodana duša je Modrić, Lovren i drugi. Zašto? Jer ginu za svoj barjak… ”

Potom je nastavio: “Kako da igraju igrači Dinama? Zbrojite u 12 godina koliko je to utakmica Dinamo izgubio. Pa napravili ste od Dinama zadnju prćiju. S jednom modernom aktivističkom mašinerijom napravili ste da klub koji 13 godina nije primirisao naslovu prvaka kao da je osvojio šest naslova. Jutro prikazujete kao večer, sunce kao mrak, a željezo kao vodu. Mediji su sedma sila svijeta. Ne dajte da Dinamo, reprezentaciju, državu, da nam dušmani rastaču! A rastaču!”

Potom je Mamić krenuo na optužnice koje se vode protiv njega, pa je rekao:

“Evo, u jednoj optužnici kaže da je Zdravko Mamić formirao zločinačko udruženje i izvukao novac iz Dinama, a Dinamo je na to platio porez, kao i u slučaju Modrića i Lovrena. Ljudi su platili porez na ono što su dobili. Pozivam ih da vrate Dinamu tih 90 milijuna kuna. Neka država naredi Poreznoj da vrati Dinamu 90 milijuna koje je klub neosnovano platio u državni proračun. To piše u optužnici… Onda se u drugoj optužnici kaže da je Mamić iz Dinama izvukao novac jer se Dinamo dogovorio s Jeličićem, Jurićem i ostalima da povuku tužbu. Ja sam se dogovorio u ime Dinama da će oni dobiti novac i povući tužbe. Mi danas zato nemamo situaciju “like” Ladić. Ja sam u zatvoru jer sam se dogovorio s Jeličićem i Jurićem, a ovdje se Dinamu otima jer se nisam dogovorio s Ladićem. To je nemoguće… Ima tu puno iznenađenja o kojima ja neću govoriti. Pitanje je što će biti na suđenju, hoću li doživjeti završetak, hoće li moja obitelj ostati normalna…”

Potom je usporedio transfer Vlašića iz Hajduka s onima što se događalo u Dinamu i pitao zašto je nešto u Hajduku normalno, a u Dinamu to isto nije.

”Vi pišete ovako – Hajduk i obitelj Vlašić se spore je li učešće obitelji Vlašić 30 i 50 posto u transferu. Cijela Hrvatska to normalno čita i piše. Mislim da je to normalno kako ste izvještavali. Spore se dal je podjela transfera 50:50 ili 30:70 – to je istina. Čestitam Hajduku za taj potez. Isto to su napravili u slučaju Kalinića. Zašto je to normalno a nije normalno kad to napravi i Dinamo. Zašto je ovo pljačka a ovo normalan poslovni potez. Ja tvrdim da je i jedno i drugo normalni potez”.

U slučaju da bude osuđen, Mamić je rekao:

“Nećete me vidjeti u hrvatskom zatvoru! Napustio bih Hrvatsku u četvrtoj sekundi, ali volim svoj život. Ja ću sam sebi presuditi, nisam zaslužio biti u zatvoru. Ako me osude, sam sebi ću presuditi”.